ddrg/super_eurlex huggingface dataset:
SKRIFTLIG FORESPØRGSEL E-2470/02

af Gerhard Hager (NI) til Kommissionen

(4. september 2002)

Om: Afslutning af klageprocedure nr. 98/4010 og nr. 98/4826

I klageprocedure nr. 98/4010 og nr. 98/4826, der i øjeblikket behandles i Kommissionen, skal det vurderes, om nationale bestemmelser om racebegrænsninger i forbindelse med bier er forenelige med EU-retten. Ifølge oplysninger fra Kommissionen fra september 2001 skulle disse procedurer afsluttes ved udgangen af 2001. Men indtil nu er procedurerne ikke blevet afsluttet.

Regeringen i den østrigske delstat Niederösterreich vil benytte Kommissionens afgørelse som grundlag for en ændring af loven om biavl. På grund af den uafklarede retsstilling indtil klageprocedurerne afsluttes, er der fare for en varig blanding af racer, der får negative konsekvenser for biavlen.

Hvorledes begrunder Kommissionen, at ovennævnte klageprocedurer har taget så lang tid?

Mener Kommissionen, at årsagen til forsinkelsen i klageproceduren er en kompetencekonflikt mellem Generaldirektoratet for Landbrug og Generaldirektoratet for Sundhed og Forbrugerbeskyttelse? Under hvilket generaldirektorat henhører behandlingen af disse klageprocedurer?

Hvornår vil Kommissionen træffe afgørelse i disse klageprocedurer?

Er Kommissionen bekendt med Domstolens afgørelse i sag C 67/97 af 3.12.1998, hvor racebegrænsning i en tilsvarende sag blev godkendt? Hvorledes ser Kommissionen på muligheden for, at denne afgørelse fra Domstolen anvendes på disse konkrete sager?

Svar afgivet på Kommissionens vegne af David Byrne

(15. oktober 2002)

Kommissionen modtog de nævnte klager henholdsvis den 3. november 1998 og den 12. august 1998. Der blev på et tidligt tidspunkt taget kontakt til de østrigske myndigheder. Omorganiseringen af Kommissionen i 1999 forårsagede en generel forsinkelse i behandlingen af klager, men i slutningen af 2001 konkluderede Kommissionen, at de oplysninger, den havde modtaget, ikke viste, at den pågældende østrigske lov var i strid med EF-lovgivningen. I overensstemmelse med den gældende procedure for undersøgelse af traktatbrudssager sendte Kommissionen et brev til klagerne, hvori den oplyste dem om, at sagerne ville blive afsluttet. I svaret på dette brev bestred klagerne imidlertid nogle af de faktuelle oplysninger, som de østrigske myndigheder havde givet. Kommissionen er derfor forpligtet til at behandle sagen på ny. Derfor er klagesagerne endnu ikke afsluttet.

Efter den nævnte omorganisering af Kommissionen er det Generaldirektoratet for Sundhed og Forbrugerbeskyttelse, der har ansvaret for de pågældende klager. Der er ingen konflikter mellem Kommissionens tjenestegrene med hensyn til disse klager.

Kommissionen er fuldt ud bekendt med Domstolens dom i sag C-67/97, og resultatet af sagsbehandlingen hænger nøje sammen med spørgsmålet om, i hvilket omfang denne retspraksis gælder for de pågældende klager.

Kommissionen vil træffe en endelig beslutning medio oktober for begge klagers vedkommende (98/4010 og 98/4826).
SKRIFTLIG FORESPØRGSEL E-1282/02

af Gabriele Stauner (PPE-DE) til Kommissionen

(7. maj 2002)

Om: Finansiering af European Business Summit

Fra 6.-8. juni 2002 afholdes European Business Summit i Bruxelles. Deltagergebyret er på 2 178 EUR (nedsat gebyr for deltagere fra ansøgerlandene: 1 815 EUR). Med et ventet deltagerantal på 1 500 betyder det indtægter i størrelsesordenen 3 mio. EUR.

Arrangørerne reklamerer med, at de støttes af Kommissionen. Ifølge programmet skal otte medlemmer af Kommissionen tale til deltagerne.

Kan Kommissionen oplyse, hvem arrangørerne er, og i hvilken form de modtager støtte?

Kan Kommissionen navnlig oplyse, om den yder betaling til arrangørerne (f.eks. i form af tilskud eller gennem køb af billetter)?

Kan Kommissionen oplyse, hvem der modtager de omtalte deltagergebyrer, og hvad disse anvendes til?

Svar afgivet på Kommissionens vegne af Günter Verheugen

(1. juli 2002)

European Business Summit (EBS) blev organiseret af European Business Forum Asbl, en almennyttig organisation, som blev oprettet i 1999 for at organisere det første EBS-møde i juni 2000.

Kommission lejede et standareal på i alt 105 m2 fra virksomheden ACE til den normale sats for alle organisationer, og dens forskellige afdelinger samledes i en fælles EU-stand. Den eneste støtte, som Kommissionen har ydet til EBS, var et tilskud på 39 000 EUR fra Generaldirektorat for Udvidelse til organisation af konferencer i forbindelse med mødet for at præsentere de 13 kandidatlande, i en størrelsesorden af 3 000 EUR pr. land.

Ca. 80 % af de 1 500 personer, som deltog i EBS-mødet, var gæster, som modtog gratis entrébilletter. Blandt disse fandtes politikere, sponsorer, personer ansat i virksomheder, der havde en stand, herunder tjenestemænd fra de generaldirektorater, der deltog i EU's stand, fra kontorchefer til højere chefer, og medlemmer af Europa-Parlamentet.

Det samlede budget for det andet EBS-møde blev beregnet til 1,8 mio. EUR, af hvilke ca. en tredjedel blev dækket af salget af entrébilletter til ca. 300 deltagere. De resterende to tredjedele blev dækket af sponsorer. EBS-mødet forventes hverken at give underskud eller overskud.
SKRIFTLIG FORESPØRGSEL E-2023/02

af Hiltrud Breyer (Verts/ALE) til Kommissionen

(9. juli 2002)

Om: Pligt til VVM (vurdering af indvirkning på miljøet) af flyruter

Det tyske forbundskontor for luftfart har for lufthavnen Frankfurt fastlagt endnu en flyrute over rekreationsområdet Taunus, som allerede i det første år har ført til 160 000 klager over flystøj ved Frankfurt lufthavn.

Denne flyrute blev på forslag af den tyske flyvelederkontrol (DFS) fastlagt som forordning uden høring af de berørte beboere, kommuner og Landkreise; en VVM blev heller ikke foretaget i dette tilfælde.

Frankfurt lufthavn er med sine 4000 meter baner et projekt i henhold til artikel 4, stk. 1, nr. 7 a, i direktiv 85/337/EØF(1). I henhold til artikel 1, stk. 2, er også andre indgreb i det naturlige miljø eller landskaber VVM-pligtige.

Er Kommissionen enig i, at der ved fastlæggelse af nye flyruter, der bevirker en stærk stigning i støjen omkring rekreations- eller boligområder, skal foretages en vurdering af virkningerne for miljøet?

(1) EFT L 175 af 5.7.1985, s. 40.

Samlet svarafgivet på Kommissionens vegne af Margot Wallströmpå skriftlige forespørgsler E-2022/02 og E-2023/02

(2. august 2002)

VVM-direktivet, dvs. Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Rådets direktiv 97/11/EF af 3. marts 1997(1), omfatter de projekter, som er anført i direktivets bilag I og II, og som kræver godkendelse, før de kan igangsættes. Forlængelse af en eksisterende tilladelse eller en helt ny natflyvningstilladelse er ikke omfattet af definitionen af et projekt i henhold til VVM-direktivet. På samme måde er luftruter og de hertil svarende start- og landingsbaner heller ikke omfattet af definitionen af et projekt i henhold til VVM-direktivet.

(1) EFT L 73 af 14.3.1997.
SKRIFTLIG FORESPØRGSEL E-1062/02

af Stavros Xarchakos (PPE-DE) til Rådet

(17. april 2002)

Om: EU-organernes hjemsteder

I den reviderede tekst til samtlige EU-traktater henvises der udtrykkeligt til fællesskabsorganernes hjemsteder. Spørgsmålet om EU-organernes hjemsteder drøftes under regeringskonferencen, og de afgørelser, der træffes her, kommer derpå til at indgå i den nye traktat. Som bekendt vil det på Det Europæiske Konvent i Bruxelles den 28. februar 2002 udarbejdede grundlag for revision af fællesskabsorganernes arbejdsmåde og for udvidelsen med de nye medlemslande blive indarbejdet i Traktaten.

Hvordan vurderer Rådet denne drøftelse inden for rammerne af Konventet om muligheden af at flytte nogle af EU-organernes hjemsteder til andre byer end Bruxelles og Luxembourg, nærmere betegnet til nogle af de mere historisk prægede hovedstæder i Unionen, såsom f.eks. Rom, Berlin, Paris og Athen? Ville en sådan drøftelse kunne finde sted inden for rammerne af Det Europæiske Konvent, og ville der på Konventet kunne træffes afgørelse om flytning af visse af de vigtigste EU-organers hjemsteder?

Svar

(5. november 2002)

I medfør af artikel 289 i traktaten om oprettelse af Det Europæiske Fællesskab fastlægges hjemstedet for Fællesskabets institutioner ved overenskomst mellem medlemsstaternes regeringer. Dette hjemsted er fastsat af protokol om fastlæggelse af hjemstedet for De Europæiske Fællesskabers institutioner og for visse af Fællesskabernes organer og tjenester, der er knyttet som bilag til traktaten om Den Europæiske Union og traktaterne om oprettelse af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab.

Dette spørgsmål er ikke nævnt i Laeken-erklæringen om Den Europæiske Unions fremtid.
SKRIFTLIG FORESPØRGSEL E-1876/02

af Fernando Fernández Martín (PPE-DE) til Kommissionen

(28. juni 2002)

Om: Gambia

Kan Kommissionen udarbejde en opstilling over de projekter, som var godkendt til finansiering over Den Europæiske Unions budget i 2001 og angive størrelsen af det samlede investerede beløb i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL E-1869/02

af Fernando Fernández Martín (PPE-DE) til Kommissionen

(28. juni 2002)

Om: Etiopien

Kan Kommissionen gøre rede for, hvilke projekter der blev finansieret over Den Europæiske Unions budget i 2000? Kan Kommissionen oplyse, hvor stor den samlede støtte til landet har været i 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL E-0815/02

af Camilo Nogueira Román (Verts/ALE) til Rådet

(25. marts 2002)

Om: Europæisk Agentur for Sikkerhed til Søs

Hvor vidt er man nået i drøftelserne om placeringen af Det Europæiske Agentur for Sikkerhed til Søs? Har Galicia lagt billet ind på det? Hvilken kandidatur går det spanske EU-formandskab ind for?

Svar

(16.-19. december 2002)

Europa-Parlamentets og Rådets forordning om oprettelse af et europæisk søfartssikkerhedsagentur, som Kommissionen fremsatte forslag om i slutningen af 2000 som led i Erika 2-pakken, blev vedtaget i juni 2002(1) blev offentliggjort i EF-Tidende den 5. august 2002. Den trådte i kraft 20 dage senere.

Forordningen indeholder ingen bestemmelser om, hvor agenturet skal ligge. Der er endnu ikke truffet afgørelse herom. I givet fald skal den spanske regering, i lighed med regeringerne i andre interesserede medlemsstater, officielt forelægge en ansøgning.

Under alle omstændigheder hedder det i forordningens artikel 23, at agenturet [skal indlede] sin virksomhed senest tolv måneder efter [forordningens] ikrafttræden, det vil sige senest den 28 august 2003. Det er således Fællesskabets institutioner, navnlig Kommissionen, der skal træffe de nødvendige foranstaltninger til, at agenturet kan indlede sin virksomhed inden for den frist, der er fastsat i forordningen, selv om der ikke foreligger nogen definitiv afgørelse om agenturets placering.

(1) PE-CONS 3637/02.
SKRIFTLIG FORESPØRGSEL E-2556/02

af Toine Manders (ELDR) til Kommissionen

(13. september 2002)

Om: Udenlandske studerende i Storbritannien

Erfaringen viser, at den nye britiske lovgivning inden for undervisningsområdet(1) kan få meget negative følger for både undervisningsinstitutioner og udenlandske studerende og deres formidlere.

Med den nye pakke af foranstaltninger rammes bl.a. britiske kollegier og universiteter af et finansieringsstop fra myndighedernes side for (udenlandske) studerende, som tilmeldes via (udenlandske) rådgivnings- og formidlingsbureauer. Denne finansiering fandt sted indtil forrige år, og den finder fortsat sted for EU-studerende, som tilmelder sig direkte. Herved må britiske kollegier og universiteter kræve et langt højere gebyr for indmeldelser via rådgivnings- og formidlingsbureauer, hvorved det bliver uinteressant for tilrejsende studerende at tilmelde sig via disse organer. Efter min opfattelse er der tale om diskriminerende bestemmelser for EU-borgere, som ønsker at studere i Storbritannien, men som i forbindelse med deres valg af forskellige årsager er stærkt afhængige af formidlere. Endvidere er ovennævnte fremgangsmåder efter min opfattelse i modstrid med artikel 149 i traktaten, hvori det hedder, at Fællesskabet bidrager til udviklingen af et højt uddannelsesniveau ved at fremme samarbejdet mellem medlemsstaterne.

1. Har Kommissionen kendskab til den nye britiske lovgivning som beskrevet ovenfor?

2. Mener Kommissionen, at de beskrevne følger af denne lovgivning er i modstrid med artikel 149 i traktaten og principperne om ikke-forskelsbehandling?

3. Agter Kommissionen at træffe foranstaltninger i anledning af de beskrevne fremgangsmåder med henblik på at fjerne de diskriminerende aspekter af den pågældende britiske lovgivning, idet der tages hensyn til EU's høje prioritering af undervisning som et led i Lissabon-processen?

(1) Lovgivningen er gengivet i Guidance on Further Education Funding, Eligibility and Rates 2001/2002 udarbejdet af The Further Education Funding Council på vegne af The Learning and Skills Council.

Svar afgivet på Kommissionens vegne af Viviane Reding

(23. oktober 2002)

1. Kommissionen har kendskab til den nye britiske lovgivning.

2. I henhold til de til rådighed værende oplysninger vedrører indmeldelse af studerende gennem rådgivnings- og formidlingsbureauer hovedsageligt studerende fra tredjelande.

Alle europæiske studerende kan tilmelde sig de britiske universiteter direkte.

Kommissionen har på nuværende tidspunkt ikke bevis for forskelsbehandling, der skyldes den pågældende foranstaltning, og mener ikke, at den britiske bestemmelse er i modstrid med de principper, som er beskrevet i EF-traktatens artikel 149, på en sådan måde, at den kan hindre udviklingen af medlemsstaternes samarbejde på uddannelsesområdet. Det ville være nyttigt, hvis det ærede medlem kunne tilvejebringe eksempler på, at europæiske borgere er udsat for forskelsbehandling på grund af den nye bestemmelse.

3. Kommissionen finder ikke anledning til at træffe foranstaltninger på nuværende tidspunkt.
SKRIFTLIG FORESPØRGSEL E-1555/02

af Bob van den Bos (ELDR) til Rådet

(3. juni 2002)

Om: EU-støtte til palæstinenserne

Ifølge udtalelser fra den israelske regering skal Den Palæstinensiske Myndighed have misbrugt EU-støtte til finansiering af terrorhandlinger. I det nederlandske dagblad NRC Handelsblad af 8. maj 2002 hedder det, at Den Europæiske Union allerede for et år siden fik kendskab til Den Palæstinensiske Myndigheds misbrug. Kommissær Patten skulle dengang have konstateret, at kontrollen med anvendelsen af EU-støtten var utilfredsstillende, og derfor havde han inddraget IMF for at sikre en bedre kontrol.

Har Rådet anmodet kommissær Patten om at inddrage IMF? I benægtende fald hvorfor ikke?

I hvilket omfang har beretningerne om eventuelle misbrug sidste år haft indflydelse på Rådets forbindelser til Den Palæstinensiske Myndighed og den israelske regering? Hvor stor vægt har disse beskyldninger haft i EU's mellemøstpolitik?

Er Rådet rede til at skærpe kontrollen med støtten fra medlemsstaterne? I benægtende fald hvorfor ikke? I bekræftende fald hvordan?

Hvad agter Rådet at gøre for at hindre, at støtten eventuelt misbruges af Den Palæstinensiske Myndighed til terrorhandlinger og korruption?

Overvejer Rådet at træffe foranstaltninger, såfremt der er blevet påvist misbrug til fordel for terrorhandlinger og korruption? I bekræftende fald hvilke?

I hvilket omfang vil de indledte reformer inden for Den Palæstinensiske Myndighed også omfatte en reform af den finansielle forvaltning og kontrollen hermed? Vil Rådet fremsætte krav herom over for Den Palæstinensiske Myndighed?

Svar

(5. november 2002)

Rådet er ligesom det ærede medlem klar over, at der er fremsat flere udtalelser og offentliggjort diverse rapporter i medierne om misbrug af EU-bistanden til Den Palæstinensiske Myndighed, men Rådet kommenterer aldrig offentlige erklæringer eller medierapporter. Da der i dette særlige tilfælde er tale om meget alvorlige påstande, som vil kunne påvirke EU's troværdighed, har Rådet dog taget kontakt herom med kommissær Christopher Patten, bl.a. på Rådets seneste samling (almindelige anliggender) den 17. juni 2002 i Luxembourg. Ifølge Kommissionen foreligger der på nuærende tidspunkt ingen beviser

på den påståede misbrug. EU vil også fremover fortsat tilskynde Den Palæstinensiske Myndighed til at forbedre den interne finansielle forvaltning og kontrol. Kommissionen har forlangt IMF-overvågning. Rådet mener, at dette er vigtige budskaber, der også i fremtiden bør bibringes palæstinenserne. I forbindelse med en eventuelt reform af Den Palæstinensiske Myndighed vil disse spørgsmål også skulle tages op.
SKRIFTLIG FORESPØRGSEL E-1853/02

af Antonio Tajani (PPE-DE) til Rådet

(28. juni 2002)

Om: Telecom Italias køb af Telekom Serbia

Har Rådet kendskab til, at det fremgår af de undersøgelsesdokumenter om Slobodan Milosevics skjulte formue, som FN har afleveret til domstolen i Haag, at der er blevet overført 500 mio EUR. fra Italien til off-shore-virksomheder på Cypern?

Har Rådet kendskab til, at FN's efterforskere mener, at disse overførsler udgør en del af betalingen af Telekom Serbias andel (29 %) erhvervet af Telecom Italia?

Er Rådet i besiddelse af oplysninger, der kan hjælpe med til at afdække, hvilke økonomiske kilder der har skabt Milosevics skjulte formue?

Hvilke initiativer agter Rådet at tage for at bidrage til opklaringen af disse forhold?

Svar

(16.-19. december 2002)

Rådet er ikke bekendt med nogen af de forhold, det ærede parlamentsmedlem nævner.
SKRIFTLIG FORESPØRGSEL E-2700/02

af Manuel Pérez Álvarez (PPE-DE) til Kommissionen

(26. september 2002)

Om: Anmodning om supplerende ydelse fra den franske fond for national solidaritet

Der henvises til spørgsmål H-0124/02(1), stillet den 21. februar 2002, som gav anledning til svar af 12. marts 2002. I svarskrivelsens tredje afsnit anføres der ordret: Det ærede medlem vil blive orienteret, så snart Kommissionen har modtaget oplysninger fra de franske myndigheder.

Der er forløbet mere end seks måneder. Det synes rimeligt og nødvendigt at gentage spørgsmålet med tilføjelsen:

- Hvilke skridt har Kommissionen taget?

- Er der modtaget svar fra de franske myndigheder, som giver mulighed for at konkludere, at ansøgerne vil modtage svar omgående?

(1) Skriftligt svar af 12.3.2002.

Svar afgivet på Kommissionens vegne af Anna Diamantopoulou

(30. oktober 2002)

Som angivet i svaret på spørgsmål H-124/02 fra det ærede medlem til spørgetiden under mødeperioden i marts 2002 har Kommissionen taget kontakt til de franske myndigheder for at finde ud af, hvorfor anmodningerne fra spanske statsborgere om ydelser fra den franske fond for national solidaritet ikke er blevet behandlet.

Af kontakten med de franske myndigheder fremgår det, at en lang række anmodninger er blevet henlagt uden at være blevet behandlet, fordi de franske myndigheder ikke har fået svar på deres anmodninger om supplerende oplysninger. Den procedure, de franske myndigheder benytter, giver imidlertid mulighed for at genoptage sagen i tilfælde af interessetilkendegivelse fra den berørte person. Derfor har de franske myndigheder opfordret det spanske institut for indvandring og sociale ydelser til at fremsende en oversigt over anmodninger, der endnu ikke er blevet besvaret.

Det spanske institut har for nylig fremsendt denne oversigt til de franske myndigheder. Anmodningerne behandles i øjeblikket i de kompetente sygekasser. Da de fremsendte sager kræver en vis behandlingstid, påregner de franske myndigheder først at kunne meddele det spanske ministerium de første resultater i december 2002.

Kommissionen er fortsat i kontakt med de nationale myndigheder, så man kan nå frem til en løsning, der er tilfredsstillende for alle berørte parter.
SKRIFTLIG FORESPØRGSEL E-2155/02

af Fernando Fernández Martín (PPE-DE) til Kommissionen

(18. juli 2002)

Om: Marshalløerne

Kan Kommissionen udarbejde en opgørelse over de projekter i Marshalløerne, der godkendtes til finansiering over Den Europæiske Unions budget i 2001, og oplyse om størrelsen af den samlede investering det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.